

ประกาศองค์การบริหารส่วนตำบลวังเย็น

เรื่อง ปรับปรุงแผนอัตรากำลัง ๓ ปี ประจำปีงบประมาณ พ.ศ.๒๕๖๑– ๒๕๖๓ ฉบับแก้ไขเพิ่มเติม (ฉบับที่ ๑ )

---------------------------------------

ตามที่ คณะกรรมการพนักงานส่วนตำบลจังหวัดนครปฐม ได้ให้ความเห็นชอบการกำหนดตำแหน่ง ครูผู้ดูแลเด็ก ไว้ในแผนอัตรากำลัง ๓ ปี ขององค์กรปกครองส่วนท้องถิ่น ตามหนังสือกรมส่งเสริมการปกครองส่วนท้องถิ่น ที่ มท ๐๘๐๙.๔/ว ๑๒๒๗ ลงวันที่ ๓๐ เมษายน ๒๕๖๑ เรื่องการจัดสรรอัตราข้าราชการครู/พนักงานครู ตำแหน่ง ครูผู้ดูแลเด็ก ที่สังกัดศูนย์พัฒนาเด็กเล็กขององค์กรปกครองส่วนท้องถิ่นประจำปี ๒๕๖๑ นั้น

อาศัยอำนาจตามประกาศคณะกรรมการพนักงานส่วนตำบลจังหวัดนครปฐม (ก.อบต. จังหวัดนครปฐม) เรื่อง หลักเกณฑ์และเงื่อนไขเกี่ยวกับการบริหารงานบุคคลองค์การบริหารส่วนตำบล ลงวันที่ ๓๑ ตุลาคม ๒๕๔๕ ประกอบกับมติคณะกรรมการพนักงานส่วนตำบลจังหวัดนครปฐม ในการประชุมครั้งที่ ๕/๒๕๖๑ เมื่อวันที่ ๒๒ พฤษภาคม พ.ศ. ๒๕๖๑ได้เห็นชอบกำหนดตำแหน่งครูผู้ดูแลเด็กไว้ในแผนอัตรากำลัง ๓ ปี องค์การบริหารส่วนตำบลวังเย็น จึงประกาศปรับปรุงแผนอัตรากำลัง ๓ ปี ประจำปีงบประมาณ พ.ศ.๒๕๖๑ – ๒๕๖๓ ฉบับแก้ไขเพิ่มเติม (ฉบับที่ ๑) เพื่อใช้ในการบริหารงานบุคคลขององค์การบริหารส่วนตำบลวังเย็น ให้เกิดประโยชน์สูงสุดต่อไป

จึงประกาศให้ทราบโดยทั่วกัน

ประกาศ ณ วันที่ ๘ เดือนมิถุนายนพ.ศ. ๒๕๖๑

(นายวินัย มงคลรัตนาสิทธิ์)

ปลัดองค์การบริหารส่วนตำบลวังเย็น ปฏิบัติหน้าที่

นายกองค์การบริหารส่วนตำบลวังเย็น